OpenLLM-France/wikimedia huggingface dataset:
# Pareid

Pareid Frantziako udalerria da, Meuse departamenduan dagoena, Ekialde Handia eskualdean. 2013an 114 biztanle zituen.

## Demografia
### Biztanleria

2007an Pareid udalerrian erroldatutako biztanleak 114 ziren. Familiak 42 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren eta 21 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 42 familiaren etxebizitza nagusia ziren, 8 bigarren erresidentzia ziren eta 1 hutsik zegoen. 50 etxeak ziren eta 1apartamentu bat zen. 42 etxebizitza nagusietatik 38 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek bi gela zituen, 5 etxek hiru zituzten, 13 etxek lau zituzten eta 23 etxek bost zituzten. 34 etxek euren parking plaza propioa zuten azpian. 20 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Pareid udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 8 |
| 0 | 65-69 | 0 |
| 4 | 60-64 | 0 |
| 4 | 55-59 | 0 |
| 0 | 50-54 | 4 |
| 8 | 45-49 | 4 |
| 8 | 40-44 | 8 |
| 0 | 35-39 | 4 |
| 0 | 30-34 | 4 |
| 8 | 25-29 | 4 |
| 4 | 20-24 | 0 |
| 8 | 15-19 | 4 |
| 8 | 10-14 | 0 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 75 ziren, horien artean 56 aktiboak ziren eta 19 inaktiboak ziren. 56 pertsona aktiboetatik 50 lanean zeuden (32 gizon eta 18 emakume) eta 6 langabezian zeuden (3 gizon eta 3 emakume). 19 pertsona inaktiboetatik 4 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 material elektrikoaren fabrikazioko enpresa zen, 1 ostalaritza eta jatetxe enpresa zen eta 2 zerbitzu enpresak ziren.
2000. urtean Pareid udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1410350
* Multimedia: Pareid / Q1410350
# Pinarolo Po

Pinarolo Po Italiako udalerri bat da. Paviako probintzian kokatuta dago, Lombardia eskualdean. 1.690 biztanle ditu, 11,31 kilometro koadroko azaleran banatuta.

## Mugakideak

Pinarolo Pok honako udalerri hauekin egiten du muga:
Bressana Bottarone Robecco Pavese Verrua Po Casanova Lonati Barbianello Santa Giuletta

## Kanpo estekak

* Datuak: Q40332
* Multimedia: Pinarolo Po / Q40332
# Pinazeo

Pinazeo (Pinaceae) pinophytaren familia bat da. Gehienak hosto iraunkorrak eta erretxinadunak dira eta konotan elkartuta dauden loreak dituzte. Kono arrak espiralean kokatuta dauden estamine ugariz eta hauek babesten dituzten ezkatez osatuta daude. Kono emeak zurezkoak dira eta heltzean pinaburuak eratzen dituzte.

## Taxonomia

Azpifamilia Pinoideae  Pinus - Pinuak (115 espezie) Azpifamilia Piceoideae  Picea - Piceak (35 espezie) Azpifamilia Laricoideae  Cathaya (espezie bat)  Larix (14 espezie)  Pseudotsuga (5 espezie) Azpifamilia Abietoideae  Abies - izeiak (50 espezie)  Cedrus - zedroak ( 2 espezie)  Pseudolarix (espezie bat)  Keteleeria (3 espezie)  Nothotsuga (espezie bat)  Tsuga (9 espezie)

## Kanpo estekak

* ITIS 18030
* Datuak: Q101680
* Multimedia: Pinaceae / Q101680
* Espezieak: Pinaceae
# Pinazi

Pinazia pinuen hazia da, pinotxen baitan egon ohi dena. Jangarria da. Hogei pinu-espezie inguruk jateko nahikoa handiak diren pinaziak ekoizten dituzte; besteak, jangarriak izan arren, txikiegiak dira.

## Espezieen hedapen geografikoa

Asian bi espezie landatzen dituzte gehien Pinus koraiensis eta Pinus gerardiana. Pinus sibirica, Pinus pumila, Pinus armandii eta Pinus bungeana ere erabiltzen dituzte. Afganistan bertoko ekoizle nagusia da.
Europan pinazi-pinua (Pinus pinea) nagusia da, 6.000 urte baino luzeko historia duena. Suitzako pinua (Pinus cembra ere batzutan erabiltzen dute.
Amerikan Pinus edulis, Pinus monophylla eta Pinus cembroides espezie nagusiak dira, nahiz eta Pinus sabineana, Pinus torreyana, Pinus lambertiana eta Pinus quadrifolia erabili ere.

## Nutrizio balioa

100g honako elikagaiak ditu:
* Kaloriak (kcal):673
* Karbohidratoak (g): 13.08
** Zuntza (g): 3.7
* Proteinak (g): 13.69
* Gantzak (g): 68.4
** Kolesterola (mg): 0

## Erabilerak

Mediterranear sukaldaritzan guarnizio gisa erabiltzen da haragi eta arrain plateretan, entsaladatan, barazkietan eta noski azkenburukotan. Kataluniako eta Valentziako gastronomian bereziki erabilia da. Italiako pesto saltsa ezagunean ere ezinbesteko osagaia da.

## Erreferentziak

* ↑ Harluxet Hiztegi Entziklopedikoa. Pinazi. .
* ↑ Farjon, A.. (2005). Pines. Drawings and descriptions of the genus Pinus. Koninklijke Brill ISBN 90-04-13916-8..
* ↑ Estatu Batuetako gobernuaren webgunea

## Kanpo estekak

* Datuak: Q212933
* Multimedia: Pinus seeds / Q212933
# Pinatifido

Pinatifidoa hostoen morfologian, nerbiazio pinatua duten hostoez mintzatuz, zabaleraren laurdenera iristen diren ertzeko arraildurak dituen hostoak dira.

## Kanpo estekak

* Datuak: Q65216524
# Pinasca

Pinasca Italiako udalerri bat da. Turingo Hiri Metropolitanoan kokatuta dago, Piemonte eskualdean. 2.823 biztanle ditu, 34,72 kilometro koadroko azaleran banatuta.

## Mugakideak

Pinascak honako udalerri hauekin egiten du muga:
Inverso Pinasca Perosa Argentina Pinerolo Villar Perosa Giaveno Cumiana Frossasco San Pietro Val Lemina

## Kanpo estekak

* Datuak: Q9571
* Multimedia: Pinasca / Q9571
# Pipeta

Pipeta zehaztasun handiz likido bolumen txikiak neurtzeko laborategian erabiltzen den beirazko instrumentu bolumetrikoa da. Hodi garden graduatua izan ohi da, bolumen desberdinak adierazita dituena eta mutur koniko bat duena.
Graduatuak edo aforo hutsekoak izan daitezke. Lehen kasuan, 0 ml-taraino enrasatzen da eta gero beharrezkoa den bolumena askatzen da. Bestean aldiz, marka edo goiko afororaino enrasatu eta likidoa beheko afororaino heldu arte askatzen da. Bigarren kasu honetan, zehaztasun handiagoarekin neurtzen dira likidoak, mutur konikoa puskatu edo deformatzen bada ere eraginik ez duelako izango horrek.
Likido xurgapena era seguru batean egiteko, gomazko udare izenarekin ezagutzen den tresna bat erabiltzen da.
1-1000 μl artean har ditzaketen pipetei mikropipeta izena ematen zaie.
Bere bolumenaren arabera, errore muga bat dute.
Pipeten errore mugak(ml) :
| Edukiera (max) | Errore muga |
| 2 | 0,006 |
| 5 | 0,01 |
| 10 | 0,02 |
| 30 | 0,03 |
| 50 | 0,05 |
| 100 | 0,08 |
| 200 | 0,10 |

## Nola erabili

* Pipeta, mutur konikoa beherantz duela, lagina duen ontzian sartzen da bertatik bolumen jakin bat hartzeko.
* Pipetaren beste aldean gomazko udarea jartzen da eta likidoa goiko aforoa gainditu arte hartzen da.
* Gomazko pipetaren laguntzarekin graduatu egiten da, hau da, likidoa goiko aforoan edo 0 ml-tan enrasatzen da.
* Enrasatutako pipeta likidoa isuri nahi den lekura eramaten da.
* Gomazko udarearen laguntzarekin likidoaren beharrezko kantitatea isurtzen da, betiere horren mutur konikoa ontzi hartzailearen paretetan bermaturik bolumena ahalik eta zehatzena izan dadin.
* Pipeta graduatuetan likidoaren bolumen desberdinak neur daitezke, aforatuetan aldiz, bolumen bakarra.

## External links

* Helpful Hints on the Use of a Pipet and calibration

## Kanpo estekak

* Datuak: Q163373
* Multimedia: Pipettes / Q163373
ieaKimika laborategiko tresneria :
# Pipi (argipena)

Pipi hitzak adiera zenbait ditu:
* pipiak, intsektu koleopteroen familia, zura zulatzeagatik ezagunak;
* Pipi Kaltzaluze, Astrid Lindgren suediar idaleak sortutako fikziozko pertsonaia, haurrentzako liburu-sail baten protagonista.
# Pipil (argipena)

Pipil terminoak adieraz dezake:
* Pipil El Salvadorreko Nawat (Pipil) herria eta beraien hizkuntza izendatzeko modu bat da.
* Pipil edo pinporta, euskaraz, irekitzear den lorea, lore begia.
# Pipestone (Minnesota)

Pipestone Minnesotako hiri bat da. Pipestone konderrian kokatua dago. 2010ean 4.317 biztanle zituen, 10,83 kilometro koadrotan banatuta.

## Ikus, gainera

* Pipestone konderria

## Kanpo estekak

* Datuak: Q1903195
* Multimedia: Pipestone, Minnesota / Q1903195
# Pipestone konderria (Minnesota)

Pipestone konderria (ingelesez: Pipestone County) Minnesotako konderri bat da, Ameriketako Estatu Batuetan. Hiriburua Pipestone da. 2010eko zentsuaren arabera 9.596 biztanle zituen, Pipestone kilometro koadroko azaleran.

## Geografia

Pipestone konderriak 1.206,84 kilometro koadro ditu. Horietatik 2,35 ura dira. Beste 1.204,49 lurra dira. Biztanleria dentsitatea 7,95 da.

## Demografia

2010eko zentsoan bizi ziren 9.596 pertsonetatik 9.235 txuriak edo hispanoak dira. Horietatik hispano edo latino kategorian 355 dira. 52 beltzak edo afroamerikarrak. 96 amerikar natiboak ziren eta 0 Hawaii edo Pazifikoko irletako natiboak. 69 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 139 pertsonek kokatzen zuten.

### Biztanleria piramidea
## Kanpo estekak

* Datuak: Q486191
* Multimedia: Pipestone County, Minnesota / Q486191
# Pipi

    Artikulu hau intsektuen familiari buruzkoa da; beste esanahietarako, ikus «Pipi (argipena)».
Pipiak (Anobiidae) koleopteroen ordenako intsektuen familia bat dira, bereziki horien larbek zura zulatu egiten dutelako ezagunak, pipi-hautsa edo zuhirina sortuz.
Intsektu txikia eta kolore ilunekoa da, beldar egoeran dagoenean zur landua jaten duena. Pipiak beldar egoeran daudenean zur landua janez elikatzen dira, eta altzarietan kalte handiak egiten dituzte. Pipi-amak zuraren pitzaduretan erruten ditu arrautzak; ondo leundutako zurak nekezago izaten du beraz pipia. Egurra jaten duten pipi motarik ezagunenak Anobium punctatum, gorputza ile labur finez estalia duen intsektu txikia eta kolore ilunekoa, Anobium pertinax eta Ptinus fur, beldar zuri grisaxka duena, dira.
Familiak honako taldeak ditu:
* Anobiinae Kirby, 1837
** Anobium Fabricius, 1775
** Gastrallus Jacquelin du Val, 1860
** Hadrobregmus Thomson, 1859
** Microbregma Seidlitz, 1889
** Oligomerus Redtenbacher, 1849
** Priobium Motschulsky, 1845
** Stegobium Motschulsky, 1860
* Dorcatominae Thomson, 1859
** Anitys Thomson, 1863
** Caenocara Thomson, 1859
** Dorcatoma Herbst, 1792
** Stagetus Wollaston, 1861
* Dryophilinae LeConte, 1861
** Dryophilus Chevrolat, 1832
** Grynobius Thomson, 1859
* Ernobiinae Pic, 1912
** Episernus Thomson, 1863
** Ernobius Thomson, 1859
** Ochina Sturm, 1826
** Xestobium Motschulsky, 1845
* Eucradinae Le Conte, 1861
** Hedobia Dejean, 1821
* Ptilininae Shuckard, 1840
** Pseudoptilinus Leiler, 1963
** Ptilinus Müller, 1764
* Ptininae Latreille, 1802
** Eupauloecus Mulsant & Rey, 1868
** Gibbium Scopoli, 1777
** Mezium Curtis, 1828
** Niptus Boieldieu, 1856
** Pseudeurostus Heyden, 1906
** Ptinus Linnaeus, 1767
** Sphaericus Wollaston, 1854
** Trigonogenius Solier, 1849
* Xyletininae Gistel, 1856
** Lasioderma Stephens, 1835
** Xyletinus Latreille, 1809

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-11-4 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q574725
* Multimedia: Anobiidae / Q574725
* Espezieak: Anobiidae
# Pilar Fernández Rodríguez

Pilar Fernández Rodríguez (Tudelilla, Errioxa, 1891 - Azkoien, Nafarroa Garaia, 1936ko abuztuaren 16a) 45 urteko langilea izan zen, ezkondua, 5 seme-alabaren ama, "La Cebollera" izengoitiz ezaguna. Espainiako 36ko Gerran fusilatu zuten.

## Bizitza

Tudelillakoa zen jatorriz, baina Calahorran bizi zen Cándido Gurrea Arpón bere senarrarekin eta bost seme-alabekin: Carmen, Dolores, Cándido, Joselín eta Marta. San Aridriango Muerza fabrikan egiten zuen lan.

### Fusilatzea

1936ko abuztuaren 16an fusilatu zuten Azkoienen, senar Cándido, eta 15 urteko alaba Carmen eta 17 urteko alaba Doloresekin batera.

## Erreferentziak

* ↑ Pilar Fernández Rodríguez – La Barranca. (Noiz kontsultatua: 2024-09-19).
* ↑ «Lista de mujeres fusiladas por el franquismo» 15Mpedia (Noiz kontsultatua: 2024-09-27).
* ↑ www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-09-19).
* ↑ «Represión mujeres» www.bermemar.com (Noiz kontsultatua: 2024-09-19).

## Kanpo estekak

* Datuak: Q130323926
# Pilar Cuartero

Pilar Cuartero Molinero (Tarazona, 1906 - Zaragoza, 1995) espainiar maistra izan zen, Familia Santuaren Emakume Ikastetxea sortzeagatik nabarmendu zena.

## Ibilbidea

Batxilergoa eta Irakasle-ikasketak egin zituen Zaragozan.
1929an hasi zen bere irakaskuntza etxean eskola partikularrak ematen. Lortu zuen arrakastaren eta lortu zuen ikasle kopuru handiaren aurrean, 1932-33an ikastetxe pribatu bat sortzea erabaki zuen, "Familia Santuaren Nesken Ikastetxea", Merkataritza Eskola, Batxilergo, Irakasle Eskola eta Akademia Orokor Militarrerako ikasleak prestatzeko zentro gisa.
Ikastetxeak hainbat kokaleku izan ditu Zaragozan, eta azkena Espainiako Infanteen Pasealekua, 4, Kanal Inperialaren ertzean.

## Aintzatespenak

* Alfontso X.a Jakitunaren Gurutzea jaso zuen.
* 2006az geroztik,bide publiko batek haren izena darama Zaragozako Actur auzoan.
* Zaragozako Torrero hilerriko "Mujeres Imborrables" ibilbideko emakume bat ere bada, eta Zaragoza hiriarekin lotura estua duten 41 emakumeren ondarea omentzen duen ibilbidea.

## Erreferentziak

* 1 2 3 4 «Conoce a las Mujeres de nuestro Callejero de Zaragoza» www.zaragoza.es 2013-07-03.
* ↑ «Pilar Cuartero» Letras desde Mocade.
* ↑ Ruta Mujeres Imborrables. .
* ↑ Libro guía - mujeres imborrables. .

## Kanpo estekak

* Sagrada Familia ikastetxearen webgunea.
* Datuak: Q104373933
# Pilar Ganuza

Pilar Ganuza Goñi (Iruñea, Nafarroa Garaia, 1948ko urriaren 11) alpinista da, zortzimilako batera igo zen lehendabiziko nafar emakumea. Izan ere, Cho Oyu (Himalaia, 8.201 m) tontorrera igo zen 1992an. Donibane mendi-taldeko kidea da, eta senarra eta mendilaguna du Gregorio Áriz.

## Dhaulagiriko espedizioa

Dhaulagiri (Himalaia, 8.167 m) izan zen lehenengo zortzimilakoa euskal herritar alpinistentzat. 1979an izan zen eta espedizioan, Pili Ganuzarekin eta Gregorio Arizekin batera, Xabier Garaioa, Trini Cornellana, Javier Garreta, Mari Abrego, Pitxi Eguillor, Iñaki Aldaia, Agustin Setuain, Angel Irigoien, Jose Ignacio Ariz, Angel Martinez, Gerardo Plaza eta Javier Sorozabal nafarrak eta Jordi Pons, Ramon Bramona, Joan Massons eta Jordi Colomer katalanak joan ziren.
Tontorrera, azkenik, Gerardo Plaza, Xabier Garaioa, Iñaki Aldaia, Jordi Pons eta Ang Rita xerpa iritsi ziren maiatzaren 12an.

## Cho Oyuko konkista

Hiru urte geroago, Gregorio Ariz, Pili Ganuza, Joxe Artetxe, Joxe Manuel Goñi, Alfonso Ballano, Javier Bermejo, Juan Beroiz eta Agustin Pagola abiatu ziren Cho Oyura igotzeko asmoz. Orduko horretan helburua lortu zuen Pilik, Joxe Artetxerekin batera. 1992ko irailaren 20an izan zen, eta 3 egun lehenago beste euskal herritar batzuek ere tontorreraino iristea erdietsi zuten: Amaia Aranzabalek eta Josu Bereziartuak alegia.

## Tontorrez tontor

Europatik kanpo, Cho Oyuz gain, Muztag Ata (Txina, 7.509 m), Mc Kinley (Alaska, 6.190 m), Aconcagua (Argentina, 6.961 m), Kilimanjaro (Tanzania, 5.895 m) eta Tubkal (Maroko, 4.165 m) besteak beste, eta geure kontinentean Cervino (Alpeak, 4.478 m), Mont Blanc (Alpeak, 4.809 m) eta Kluchevskoy (Siberia, 4.750m) izan dira igotako tontorretako batzuk.

## Erakusketa

* 2024ko urtarrilean Gailurretan izan gaitun erakusketa zabaldu zuten Iruñeko Planetarioan 1924tik bidea urratu duten Euskal Herriko emakume alpinista eta eskalatzaile aitzindariei buruzkoa.Pili Ganuzak esker oneko hitzak izan zituen erakusketaren irekiera saioan eta hasiera haietako zailtasunak ekarri zituen gogora:
   «Hamalau urterekin mendian hasi nintzenean jendeak esaten zidan ea erotuta nengoen, nola joan nintekeen praka haiekin, zertarako eta nekatzeko. Nire artean pentsatzen nuen: ‘ez naute batere ulertzen’. Niretzat mendia bizitzako gauzarik inportanteenetako bat izan da. Orain, 75 urterekin, mendian jarraitzen dugu Gregoriok [Ariz] eta biok, txikitan igotzen nintzen mendi berberetara igotzen, eta munduko pertsonarik zoriontsuenak gara. Beraz, gora mendia».

## Ikus, gainera

* Euskal Herriko mendiak
* Euskal Herriko alpinismoaren historia
* Iruindar ospetsuen zerrenda

## Erreferentziak

* ↑ "Los montañeros Amaia Aranzabal, Josu Bereziatua y sus hijos caminan hacia el campo base del Everest" (El blog de Roge Blasco).
* ↑ Noticias, Diario de. «Las otras cordadas» www.noticiasdenavarra.com (Noiz kontsultatua: 2021-10-11).
* ↑ «Gaitun, baita mendian ere» Berria 2024-01-15 (Noiz kontsultatua: 2024-01-16).

## Kanpo estekak

* Pilar Ganuzak 11 espediziotan parte hartu zuen
* Datuak: Q21281322
# Pilar Farjas

Maria Pilar Farjas Abadía (Samper de Calanda, Teruel, 1959) terueldar medikua eta politikaria,Galiziako Alderdi Popularreko (PPdeG) da, Galiziako Juntako kontseilaria (2009-2011) eta idazkari nagusia (2011-2014). 2023ko abenduan Santiagoko Elizbarrutiko Caritasen zuzendaritza hartu zuen.

## Bizitza

Medikuntzan lizentziatua da Zaragozako Unibertsitatean; Soziologian lizentziatua Urrutiko Hezkuntzarako Unibertsitate Nazionalean (UNED) eta Ikasketa Aurreratuetan diplomatua Coruñako Unibertsitatean, eta maistratasuna Bioestatistikan.
Laurogeita hamarreko hamarkadan doktore gisa lan egin zuen Coruñan, Kanpo Osasuneko zerbitzuetan lehenik (1992), eta Galiziako Juntako Osasunaren Babeserako zuzendariorde gisa gero. 1997an Osasun Publikoko zuzendari nagusi izatera pasa zen, baina lau urte geroago, 2001ean, Coruñako Ospitale Guneko Medikuntza Prebentiboko Zerbitzuko Txertoen Unitateko arreta medikora itzuli zen.
Hurrengo urtean, 2002an, Ana Pastor Julián Osasun ministroa zela, Elikagaien Segurtasunerako Espainiako Agentziako zuzendari exekutiboa bihurtu zen. 2004an itzuli zen Galiziako Batzordera, Henrique Lopez Veigaren kabineteburu gisa. Hurrengo urtean, PPdeGk hauteskundeetan porrot egin ostean, funtzionari postura itzuli zen, Osasun eta Gizarte Zerbitzuen Saileko Osasun Produktuen zerbitzuburu gisa.
Coruñako zinegotzi ere izan zen, eta probintziako diputatu ere bai; kargu horiek bete zituen 2009ko apirilean Osasun sailburu izendatu zuten arte, Alberto Nuñez Feijoo buru zuen Galiziako Batzordeko lehen gobernuan.
2011ko abenduaren 30ean, Mariano Rajoyren Gobernuko Ministroen Kontseiluak Espainiako Osasun idazkari nagusi izendatu zuen, eta harexekin utzi zuen kontseilaritza hori. 2014ko abenduan dimisioa eman zuen, Alfonso Alonso ministro berria iritsi ondoren.

## Argitalpen batzuk

* vicente Domínguez Hernández, maría pilar Farjas abadía. 2002. I Seminario de Vacunas del CHJC: del pasado al futuro, 2002. Editor Laboratorios Dr. Esteve, 146 or.

## Erreferentziak

* ↑ (Gaztelaniaz) Reboyras, Arturo. (2023-12-14). «La exconselleira de Sanidade Pilar Farjas asume la dirección de Cáritas Diocesana» El Correo Gallego (Noiz kontsultatua: 2024-09-25).
* ↑ (Gaztelaniaz) «Pilar Farjas toma las riendas de Cáritas Diocesana de Santiago en sustitución de Anuncio Mouriño» La Voz de Galicia 2024-02-12 (Noiz kontsultatua: 2024-09-25).
* ↑ Msssi.gob.
* ↑ 2003. Manual de vacunaciones del adulto. Editor Laboratorios Dr. Esteve. Colaboró María Pilar Farjas Abadía. 196 pp. ISBN 8460787583, ISBN 9788460787587
* ↑ Varela, Lara. (29 de diciembre de 2011). La consejera de Sanidad gallega, Pilar Farjas, será la 'número 2' del Ministerio. .
* ↑ Dimite la número dos tras la llegada de Alfonso Alonso. Europa Press 4 de diciembre de 2014.

## Kanpo estekak

* Los desayunos de TVE - Pilar Farjas, secretaria general de Sanidad y Consumo (Gaztelaniaz) - TVEn 2013ko ekainaren 27an
* Discurso de Pilar Farjas, secretaria general de Sanidad, en el XXI Aniversario del Diario médico (Gaztelaniaz) - en Youtube, 8.23 minutu
* Datuak: Q12397668
| Aurrekoa: María José Rubio | Galiziako Osasun Sailburua 2009-2011 | Hurrengoa: Rocío Mosquera |
# Parkhead

Parkhead, eskozieraz: Pairkheid, Eskoziako Glasgow hiriaren ekialdean dagoen barruti bat da.

## Leku interesgarriak

* Celtic Park: Celtic FC futbol taldearen estadioa eta jokalekua.

## Kanpo estekak

* Datuak: Q3134367
* Multimedia: Parkhead, Glasgow / Q3134367
# Parkhouse (Glasgow G22)

Parkhouse, Eskoziako gaeleraz: Taigh na Pàirce, Eskoziako Glasgow hiriko auzo bat da. G22 posta barrutian dago.

## Kanpo estekak

* Datuak: Q55629074
# Parkin (Arkansas)

Parkin Arkansasko hiri bat da. Cross konderrian kokatua dago. 2010ean 1.105 biztanle zituen, 6,7 kilometro koadrotan banatuta.

## Ikus, gainera

* Cross konderria

## Kanpo estekak

* Datuak: Q79274
* Multimedia: Parkin, Arkansas / Q79274
# Parkimetro

Parkimetroa aparkatzeko lekuetan aparkatzea ordenatzen eta neurtzen duen gune publikoetan egoten den gailua da. Gailu honek denbora batez leku publiko batean aparkatzearen truke dirua biltzen du. Parkimetroak udalen menpe egon ohi dira eta kalean aparkatzeko politikako tresna bat dira.

## Historia

1930eko hamarkadan, Oklahomak (AEB) hazkunde ikaragarria izan zuen, petrolioari esker. Automobil parkearen hazkundea are ikusgarriagoa izan zen, erregai merkearen eskutik: hamarkada eskasean 3.000 auto izatetik milioi erdiraino iritsi zen konderria. Oklahoma Hirian zirkulatzea eta, batez ere, aparkatzea, geroz eta zailagoa zen. Orduan, hiriko Merkataritza Ganbarak Carl C. Magee abokatu eta enpresa-gizon arrakastatsua izendatu zuen Trafiko Batzordeko presidente. Arazoa konpontzeko parkimetroa asmatu eta patentatu zuen Mageek; 1935eko uztailaren 16an jarri zituzten lehenengo hamalau gailuak hiriko kaleetan.

## Erreferentziak

* ↑ Irazustabarrena, Nagore. (2015-07-12). «80 urte aparkalekua ordaintzen» Argia CC-BY-SA lizentzia.

## Kanpo estekak

* Datuak: Q953960
* Multimedia: Parking meters / Q953960
# Parking (1985eko filma)

Parking 1985eko Jacques Demy frantziar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Orfeo pop izarra da, eta kontzertu bat prestatzen ari da. Egun batez, deskarga elektriko batek emango dio, eta hildakoen mundura iritsiko da.

## Aktoreak

* Francis Huster : Orphée
* Laurent Malet : Calaïs
* Keïko Ito : Eurydice
* Gérard Klein : Aristée
* Marie-France Pisier : Claude Perséphone
* Jean Marais : Hadès
* Hugues Quester : Caron
* Eva Darlan : Dominique Daniel
* Annick Alane : Lucienne
* Marion Game : trebea
* Jean Amos : Clément

## Erreferentziak

* ↑ www.sansebastianfestival.com

## Kanpo estekak

* Datuak: Q3365472